UEFA iku badan bal-balan gedhé dhéwé ing donya saka babagan kauangan lan prabawa marang bal-balan donya. UEFA diadegaké 15 Juni 1954 ing Basel, Switserlan. Markasé dumunung ing Paris nganti taun 1959 nalika organisasi iki pindhah menyang Bern. Henri Delaunay minangka Sekretaris Jendral pisanan lan Ebbe Schwartz présidhèn pisanan. Wwit taun 1995, pusat administratifé dumunung ing Nyon, Switserlan. Wektu iki ana 53 asosiasi bal-balan nasional sing ana ing sangisoré UEFA.